Ô SearXNG
SearXNG to je metawyszukowarka, co zbiyro i porzōndkuje wyniki ze inkszych wyszukowarek i niy trzimie informacyji ô swojich używoczach.
Projekt SearXNG je kludzōny ôd ôtwartyj społeczności, pōdź przistōmp dō nos, jeźli mosz pytania abo chcesz pogodać ô SearXNG na #searxng:matrix.org
Ulepsz SearXNG.
- Możesz ulepszać przekłady SearXNG na Weblate, abo…
- Śledzić rozwōj, wysyłać wkłod i reportować felery na zdrzōdłach ôd SearXNG.
- Coby znojś wiyncyj informacyji, nawiydź dokumyntacyjo ôd projektu SearXNG we dokumyntach ôd SearXNG.
Czymu tego używać?
- SearXNG możno niy ôferuje takich spersōnalizowanych wynikōw jak Google, ale niy tworzi profilu ô Wos.
- SearXNG niy ôbchodzi, co szukocie, nigdy niy dzieli sie niczym ze zewnyntrznymi podmiotami i niy idzie go używać do zrobiynio Wōm krziwdy.
- SearXNG to je darmowe ôprogramowanie, kod je we 100% ôtwarty, a kożdy je zaproszōny do ulepszanio go.
Jeźli stojicie ô prywatność, chcecie być świadōmym używoczym, abo ôgōlnie wierzicie we cyfrowo wolność, nasztalujcie SearXNG za wychodno wyszukowarka abo zainstalujcie go i włōnczcie na swojim włosnym serwerze!
Jak to nasztalować za wychodno wyszukowarka?
SearXNG spiyro OpenSearch. Wiyncyj informacyji ô zmiynianiu wychodnyj wyszukowarki znojdziecie we dokumyntacyji swojij przeglōndarki:
- Firefox po polsku, Firefox po czesku
- Microsoft Edge po polsku i Microsoft Edge po czesku - za linkym znojdziecie tyż pora użytecznych instrukcyji ô Chrome i Safari.
- Przeglōndarki ôparte na Chromium ino dodowajōm wyszukowarki, co używocz dō nich prziszoł, bez ściyżki.
Jak to funguje?
SearXNG to je fork dobrze znōmyj metawyszukowarki searx instpirowanyj projektym Seeks. Dowo podstawowo prywatność bez miyszanie Waszych wywołań ze wyszukowaniami na inkszych platformach bez trzimanio danych szukanio. SearXNG może być dodany do poska wyszukowanio ôd Waszyj przeglōndarki; mało tego, może być nasztalowany za wychodno wyszukowarka.
Na Strōnie statystyk je trocha użytecznych anōnimowych statystyk ô używanych motorach.
Jak sie moga zrobić swoja włosno?
Searx je rod ze Waszyj troski ô logi, tōż weźcie kod ze zdrzōdoł ôd SearXNG i sami go zainstalujcie!
Dodejcie swoja instancyjo searx do tyj listy publicznych instancyji, żeby pōmōc inkszym ludziōm ôdzyskać swoja prywatność i uwolnić internet trocha barzij! Czym barzij ôn je zdecyntralizowany, tym wiyncyj mōmy wolności!
scn_Latn szl_Latn szl_Latn eng_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn ces_Latn szl_Latn szl_Latn szl_Latn szl_Latn szl_Latn